
Projektas



LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 1996 M. RUGSĖJO 18 D. NUTARIMO NR. 1079 „DĖL VISUOMENĖS INFORMAVIMO, KONSULTAVIMO IR DALYVAVIMO PRIIMANT SPRENDIMUS DĖL TERITORIJŲ PLANAVIMO NUOSTATŲ PATVIRTINIMO“ PAKEITIMO

2024 m. 		d. Nr. 
Vilnius

Lietuvos Respublikos Vyriausybė nutaria:
. Pakeisti Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatus, patvirtintus Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“:
. Pakeisti 4 punktą ir jį išdėstyti taip:
„. Pranešimas ar kita informacija viešojo administravimo subjektams ir kitiems asmenims siunčiami Lietuvos Respublikos viešojo administravimo įstatymo 9 straipsnio 1 dalyje nurodytu būdu. Kitiems asmenims minėta informacija gali būti siunčiama ir registruotu laišku deklaruotos gyvenamosios vietos adresu arba juridiniam asmeniui Juridinių asmenų registre nurodytos buveinės adresu. Nepavykus įteikti registruoto laiško deklaruotos gyvenamosios vietos arba Juridinių asmenų registre nurodytos buveinės adresu, arba kai gyvenamoji vieta nedeklaruota, pranešimas spausdinamas viename iš vietinių ar nacionalinių laikraščių arba skelbiamas jų naujienų portaluose internete. Šiame punkte nurodytu būdu išsiuntus pranešimus, laikoma, kad asmuo informuotas tinkamai.“
. Pakeisti 10 punktą ir jį išdėstyti taip:
„. Pasiūlymai dėl teritorijų planavimo dokumentų teikiami Teritorijų planavimo įstatymo 37 straipsnio nustatyta tvarka (pasiūlymų teikimo raštu pavyzdys pateiktas 1 priede, planavimo organizatorius iki viešo svarstymo ar baigiamojo susirinkimo žodžiu gautus pasiūlymus registruoja (fiksuoja) pasiūlymą pateikusio asmens prašymu ir aprašo visuomenės dalyvavimo ataskaitoje, žodžiu gauti pasiūlymai viešo svarstymo ar baigiamojo susirinkimo metu aprašomi viešo svarstymo protokole).“
. Pakeisti 11.1 papunktį ir jį išdėstyti taip:
„. pagal teritorijų planavimo lygmenis Nuostatų 13 ir 17 punktuose, 20.1 papunktyje nurodytais informacijos teikimo būdais planavimo organizatorius ar jo įgaliotas asmuo skelbia visuomenei informaciją apie galimybes susipažinti su teritorijų planavimo dokumento sprendiniais, ne vėliau kaip prieš 5 darbo dienas iki viešinimo procedūros pradžios nurodo viešos ekspozicijos (kuri rengiama planavimo organizatoriaus ir į planuojamą teritoriją patenkančių seniūnijų, kai rengiamas vietovės lygmens teritorijų planavimo dokumentas, patalpose), viešo svarstymo, konsultavimosi ar baigiamojo susirinkimo vietą ir laiką, pasiūlymų priėmimo tvarką; skelbime nurodomi planavimo organizatoriaus ir plano rengėjo adresai ir telefonų numeriai, elektroninis paštas ir interneto svetainė;“.
. Pakeisti 11.4 papunktį ir jį išdėstyti taip:
„. planavimo organizatorius ar jo įgaliotas asmuo registruoja dalyvius ar jų įgaliotus asmenis, teikiamus pasiūlymus ir sudaro dalyvių sąrašą pagal Nuostatų 2 priede pateiktą pavyzdį. Sąrašą pasirašo planavimo organizatorius ar jo įgaliotas asmuo. Už asmens duomenų tvarkymą atsako planavimo organizatorius. Planavimo organizatorius privalo pateikti nuasmenintus duomenis TPDRIS, popierinius dokumentus privalo saugoti 5 metus nuo teritorijų planavimo dokumento įsigaliojimo (valstybei svarbių projektų teritorijų planavimo dokumentų – 2 metus nuo teritorijų planavimo dokumento įsigaliojimo) ir, pasibaigus šiam terminui, popierinius dokumentus sunaikinti. Duomenys TPDRIS saugomi, kol galioja atitinkamo teritorijų planavimo dokumento sprendiniai arba teritorijų planavimo dokumentas paskelbiamas negaliojančiu;“.
. Pakeisti 11.7 papunktį ir jį išdėstyti taip:
„. Nuostatų 11.6.1 ir 11.6.2 papunkčiuose nurodytais atvejais visuomenė su pakeistais teritorijų planavimo dokumento sprendiniais supažindinama TPDRIS ir sprendimą rengti teritorijų planavimo dokumentą priėmusios valstybės institucijos (institucijų) ar savivaldybės interneto svetainėje;“.
. Pakeisti 13 punktą ir jį išdėstyti taip:
„. Planavimo organizatorius ar jo įgaliotas asmuo valstybės institucijų sprendimus dėl valstybės lygmens teritorijų planavimo dokumentų rengimo ar keitimo (ar kompleksinio teritorijų planavimo dokumentų koregavimo) pradžios, planavimo tikslų, planavimo darbų programą, kurioje nurodoma, ar bus atliekamas SPAV (jeigu SPAV neatliekamas, nurodomi motyvai), ne vėliau kaip per 5 darbo dienas nuo jų priėmimo paskelbia šiais informacijos teikimo būdais: valstybės institucijų interneto svetainėse ir TPDRIS. Nurodoma, kam ir kokiu adresu visuomenė gali teikti pasiūlymus, pateikiami planavimo organizatoriaus, teritorijų planavimo dokumento rengėjo adresai ir telefonų numeriai, elektroninis paštas ir interneto svetainė.“
. Pakeisti 17 punktą ir jį išdėstyti taip:
„. Planavimo organizatorius ar jo įgaliotas asmuo valstybės ir (ar) savivaldybių institucijų sprendimus dėl savivaldybės lygmens teritorijų planavimo dokumentų rengimo ar keitimo (ar kompleksinio teritorijų planavimo dokumentų koregavimo) pradžios, planavimo tikslų, planavimo darbų programą, kurioje nurodoma, ar bus atliekamas SPAV (jeigu SPAV neatliekamas, nurodomi motyvai), ne vėliau kaip per 5 darbo dienas nuo jų priėmimo paskelbia šiais informacijos teikimo būdais: institucijų interneto svetainėse, seniūnijų, kuriose yra planuojama teritorija, skelbimų lentose, pranešimuose (siunčiamuose elektroniniu paštu) planuojamoje teritorijoje esančių seniūnijų seniūnams ir seniūnaičiams, taip pat TPDRIS. Kartu nurodoma, kam ir kokiu adresu visuomenė gali teikti pasiūlymus, pateikiami planavimo organizatoriaus, teritorijų planavimo dokumento rengėjo adresai ir telefonų numeriai, elektroninis paštas ir interneto svetainė.“
. Pakeisti 20 punktą ir jį išdėstyti taip:
„. Planavimo organizatorius ar jo įgaliotas asmuo:
. valstybės ir (ar) savivaldybių institucijų sprendimus dėl vietovės lygmens teritorijų planavimo dokumentų rengimo, keitimo ar kompleksinio teritorijų planavimo dokumentų koregavimo (išskyrus atvejus, kai detalusis planas (arba vietovės lygmens bendrasis planas, kuriame nustatomas detaliųjų planų teritorijos naudojimo reglamentas) koreguojamas Teritorijų planavimo įstatymo 28 straipsnio 9 dalyje nustatytais atvejais ar taisant technines klaidas) pradžios, planavimo tikslų, planavimo darbų programą, kurioje nurodoma, ar bus atliekamas SPAV (jeigu SPAV neatliekamas, nurodomi motyvai) ir rengiama koncepcija, ne vėliau kaip per 5 darbo dienas nuo jų priėmimo paskelbia šiais informacijos teikimo būdais: institucijų interneto svetainėse, seniūnijų, kurių teritorijoje yra planuojama teritorija, skelbimų lentose, pranešimuose (siunčiamuose elektroniniu paštu) planuojamoje teritorijoje esančių seniūnijų seniūnams ir seniūnaičiams, taip pat TPDRIS. Nurodoma, kam ir kokiu adresu visuomenė gali teikti pasiūlymus,  pateikiami planavimo organizatoriaus, teritorijų planavimo dokumento rengėjo adresai ir telefonų numeriai, elektroninis paštas ir interneto svetainė;
. kai rengiamas, keičiamas ar koreguojamas detalusis planas (išskyrus atvejus, kai detalusis planas koreguojamas Teritorijų planavimo įstatymo 28 straipsnio 9 dalyje nustatytais atvejais ar taisant technines klaidas), vadovaujantis Nuostatų 4 punktu, 20.1 papunktyje nurodyta informacija papildomai pateikiama planuojamos teritorijos ir kaimyninių žemės sklypų valdytojams ir naudotojams (jei į planuojamą teritoriją ir (ar) kaimyninį žemės sklypą patenka gyvenamosios paskirties daugiabutis pastatas, – informuojama daugiabučio gyvenamojo namo savininkų bendrija ar kitas bendrojo naudojimo objektų valdytojas, kuris apie tai per 5 darbo dienas el. pranešimu ar pranešimą įmetant į pašto dėžutes ir informaciją paskelbiant kiekvienos daugiabučio namo laiptinės skelbimų lentoje praneša butų ir kitų patalpų savininkams);
. fizinius asmenis, juridinius asmenis ar jų padalinius, kitas organizacijas ar jų padalinius, kuriems dėl viešojo intereso planuojama nustatyti papildomus žemės ir kito nekilnojamojo turto naudojimo ar ūkinės veiklos apribojimus, rengiant vietovės lygmens specialiuosius ar detaliuosius (ar vietovės lygmens bendruosius planus, kuriuose nustatomas detaliojo plano teritorijos naudojimo reglamentas) planus, informuojami Nuostatų 4 punkte nustatyta tvarka ir naudojantis TPDRIS. Rengiant valstybei svarbių projektų teritorijų planavimo dokumentus, vadovaujamasi Teritorijų planavimo įstatymo 23 straipsnio 4 dalimi;
. kai rengiami, keičiami ar koreguojami detalieji planai (ar vietovės lygmens bendrieji planai, kuriuose nustatomas detaliųjų planų teritorijos naudojimo reglamentas), išskyrus atvejus, kai detalusis planas (arba vietovės lygmens bendrasis planas, kuriame nustatomas detaliųjų planų teritorijos naudojimo reglamentas) koreguojamas Teritorijų planavimo įstatymo 28 straipsnio 9 dalyje nustatytais atvejais ar taisomos techninės klaidos, Nuostatų 20.1 papunktyje nurodyta informacija papildomai įrašoma prie planuojamos teritorijos ribų planavimo organizatoriaus nurodytoje vietoje (vietose) ir nurodytų matmenų įrengtame informaciniame stende (stenduose).“
. Pakeisti 22 punktą ir jį išdėstyti taip:
„. Parengus teritorijų planavimo dokumento projektą, planavimo organizatorius ar jo įgaliotas asmuo:
. vadovaudamasis Nuostatų 4 punktu, informuoja planuojamos teritorijos ir kaimyninių žemės sklypų valdytojus ar naudotojus, nurodydamas, kur galima susipažinti su parengtais detaliojo plano dokumento sprendiniais (jei į planuojamą teritoriją ir (ar) kaimyninį žemės sklypą patenka gyvenamosios paskirties daugiabutis pastatas, apie koreguojamą teritorijų planavimo dokumentą informuojama daugiabučio gyvenamojo namo savininkų bendrija ar kitas bendrojo naudojimo objektų valdytojas, kuris apie tai per 5 darbo dienas el. pranešimu ar pranešimą įmetant į pašto dėžutes ir informaciją paskelbiant kiekvienos daugiabučio namo laiptinės skelbimų lentoje praneša butų ir kitų patalpų savininkams);
. vadovaudamasis Nuostatų 4 punktu, Teritorijų planavimo įstatymo 35 straipsnio 5 dalyje nurodytais atvejais informuoja žemės sklypų valdytojus ir naudotojus apie detaliojo plano (ar bendrojo plano, kuriame nustatomas detaliųjų planų teritorijos naudojimo reglamentas) parengimą, nurodydamas, kur galima susipažinti su detaliojo plano projekto sprendiniais, ir jo viešo svarstymo vietą ir laiką;
. kai rengiami, keičiami ar koreguojami detalieji planai (ar vietovės lygmens bendrieji planai, kuriuose nustatomas detaliųjų planų teritorijos naudojimo reglamentas), prie planuojamos teritorijos ribų planavimo organizatoriaus nurodytoje vietoje (vietose) ir jo nurodytų matmenų įrengtame informaciniame stende (stenduose) ne vėliau kaip prieš 5 darbo dienas iki viešinimo procedūros pradžios nurodo viešos ekspozicijos, viešo svarstymo, konsultavimosi ar baigiamojo susirinkimo vietą ir laiką, pasiūlymų priėmimo tvarką; skelbime nurodomi planavimo organizatoriaus ir plano rengėjo adresai ir telefonų numeriai, elektroninis paštas ir interneto svetainė;
. atlieka Nuostatų 11 punkte nurodytas viešo supažindinimo su parengtu teritorijų planavimo dokumentu procedūras.“
. Pakeisti 23 punktą ir jį išdėstyti taip:
„. Supaprastinta teritorijų planavimo dokumentų viešinimo procedūrų tvarka taikoma  koreguojant kompleksinio teritorijų planavimo dokumentus Teritorijų planavimo įstatymo 28 straipsnio 9 dalyje nustatytais atvejais ir specialiojo teritorijų planavimo dokumentus. Taisant teritorijų planavimo dokumento techninę klaidą, visuomenė informuojama Teritorijų planavimo įstatymo 28 straipsnio 12 dalyje arba 30 straipsnio 7 dalies 1 punkte nustatyta tvarka.“
. Pakeisti 24.1 papunktį ir jį išdėstyti taip:
„. ne vėliau kaip per 5 darbo dienas nuo sprendimo dėl teritorijų planavimo dokumento koregavimo pradžios ir planavimo tikslų priėmimo dienos skelbia informaciją visuomenei (nurodydamas planavimo tikslus ir uždavinius, planavimo darbų programą, sprendimą, informaciją apie SPAV, pasiūlymų teikimo, susipažinimo su parengtais teritorijų planavimo dokumentais tvarką) šiais būdais: TPDRIS, planavimo organizatoriaus buveinėje ir jo interneto svetainėje (išskyrus atvejus, kai kaimo plėtros žemėtvarkos projektus organizuojantys fiziniai asmenys neturi interneto svetainės), sprendimą priėmusios institucijos interneto svetainėje, koreguojant savivaldybės lygmens ir vietovės lygmens dokumentą, – ir seniūnijų, kurių teritorijoje yra planuojama teritorija, skelbimų lentose bei pranešimuose (siunčiamuose elektroniniu paštu) planuojamoje teritorijoje esančių seniūnijų seniūnams ir seniūnaičiams;“.
. Pakeisti III skyriaus antrąjį skirsnį ir jį išdėstyti taip: 
„ SKIRSNIS


. Planavimo organizatorius ar jo įgaliotas asmuo Teritorijų planavimo įstatymo 28 straipsnio 9 dalyje nustatytais atvejais koreguojamus detaliojo plano (arba vietovės lygmens bendrojo plano, kuriame nustatomas detaliųjų planų teritorijos naudojimo reglamentas) sprendinius viešina vadovaudamasis šiais reikalavimais:
. planavimo organizatoriaus interneto svetainėje, seniūnijų, kurių teritorijoje yra planuojama teritorija, skelbimų lentose ir pranešimuose (siunčiamuose elektroniniu paštu) planuojamoje teritorijoje esančių seniūnijų seniūnams ir seniūnaičiams, TPDRIS ir prie planuojamos teritorijos ribų planavimo organizatoriaus nurodytoje vietoje (vietose) ir jo nurodytų matmenų įrengtame informaciniame stende (stenduose) skelbia informaciją apie koreguojamą detalųjį planą (arba vietovės lygmens bendrąjį planą, kuriame nustatomas detaliųjų planų teritorijos naudojimo reglamentas), nurodo viešos ekspozicijos vietą ir laiką; nurodo planavimo organizatoriaus ir koreguojamo plano rengėjo adresus ir telefonų numerius, elektroninį paštą ir interneto svetainę;
. susipažinti su pakoreguotu detaliuoju planu (arba vietovės lygmens bendruoju planu, kuriame nustatomas detaliųjų planų teritorijos naudojimo reglamentas) skiriama ne mažiau kaip 10 darbo dienų nuo jo paskelbimo TPDRIS, iš jų ne mažiau kaip 5 darbo dienos – teritorijų planavimo dokumento sprendinių viešai ekspozicijai;
. per susipažinti su pakoreguotu detaliuoju planu (arba vietovės lygmens bendruoju planu, kuriame nustatomas detaliųjų planų teritorijos naudojimo reglamentas) skirtą laiką planavimo organizatorius užregistruoja pasiūlymus dėl teritorijų planavimo dokumento sprendinių, juos išnagrinėja ir, įvertinęs teritorijų planavimo dokumento rengėjo pateiktus argumentus, raštu motyvuotai atsako pasiūlymus teikusiems asmenims per 10 darbo dienų pasibaigus susipažinimo laikotarpiui, nurodydamas, į kokius pasiūlymus atsižvelgta ar neatsižvelgta.
. Planavimo organizatorius Teritorijų planavimo įstatymo 28 straipsnio 9 dalyje nustatytais atvejais pakoreguotą detalųjį planą (arba vietovės lygmens bendrąjį planą, kuriame nustatomas detaliųjų planų teritorijos naudojimo reglamentas) su dokumentais, įrodančiais, kad visuomenė informuota pagal Nuostatų 26.1, 26.2 ir 26.3 papunkčiuose nustatytus reikalavimus supaprastinta viešinimo procedūrų tvarka, pateikia derinančioms institucijoms.
. Teritorijų planavimo įstatymo 18 straipsnio 5 dalyje nustatytu atveju konkrečius žemės sklypo ar jo dalies žemės naudojimo būdus, įrašytus patvirtintame detaliajame plane, keičiant kitais galimais naudojimo būdais savivaldybės mero ar jo įgalioto savivaldybės administracijos direktoriaus sprendimu, taip pat savivaldybės administracijos direktoriui priėmus sprendimą Teritorijų planavimo įstatymo 28 straipsnio 8 dalyje ir aplinkos ministro tvirtinamose kompleksinio teritorijų planavimo dokumentų rengimo taisyklėse nustatytais atvejais, priimtas sprendimas visuomenei paskelbiamas savivaldybės interneto svetainėje, taip pat TPDRIS ne vėliau kaip kitą darbo dieną po sprendimo priėmimo.“


Ministras Pirmininkas	

Aplinkos ministras






